नाथाय दाबेफोरखौ आखायनि आयजें आयला फाननाय दखानफोराव मेल्ला मोनो ।बांसिनानै द्रेगन अलंखारनि बागै मिथियाब्लाबो बेयो थारदिं सिकिमा गायफा साबसिन हगेनाफोरकौ हिदुनो ।सिकिमनि बयनिख्रुइबो नायनोगोनां आरो साबद्रायनाय मुवारा जाबाय द्रेगन सेटस बेखौ सरासनस्रा रुफा आरो सनानिफ्राय बानायनाय जायो ।सम सम बेसेन गोसा इसे खम बेसेनगोनां अन्थाइफोरजों अरथाव होनाय दिजाइनफोरा खोमायाव मेराय खननाय देगाव खेमाया आलाना गाननाय खना आरो आसिथामफोरनि थाखाय गोनांथार ।गेंटकनि लाल बाजाराव थानाय रानचन्द्र जुवेलरियाव बेरायहैथां ।गेटंकनि सरासनस्रा रबिबाराव जानाय लाल बाजार हाथाया बायदिसिना गाबनि होंगो दोंगो आरो सिकिमा बेनि थाखाय बयजोंबो मिथिजानाय ।मा,मसला,गायखेखर दाखा मैगंथाइगंफोरनि मोदोमनाया बारजों हाफफालाङो बेयाव गुबुन गुबुन गामिनिफ्राय फैनाय थागिबि मानसिफोरा मुवाफोरनि सायाव दर दाम खालामनो दाम खमायनो नागिरा आरो मुवाफोरखौ सोलाय सोलʼ खालामनो जʼ जायो ।नों गोथावथार चाटनि ना एवनाय,एम्ब्रयदारि एरनाय स्कार्भ आरो गोबां मुवाफोरखौ बायनो हागोन ।बेयो नोजोर होनो गोनांदि गोदोनि आसोल हाथाइखौ बानायफिननायनि थाखाय दखानफोरखौ चिदद्रेन पार्काव लांथʼनाय जादों ।पेलिंआव थानाय आखाइनि आइजें फान्नाय जायगावा खुगालाइसि आरो समायना जोंखोल माखोल लेम्फ आरो भुटिया जिफोरखौ फानो ।नों बायदिसिना मुवाफोरखौ लानानै फैनो हागोन जेरै : - समायना अलंकार लगायनाय बेग जोंखोल माखोल बेटिक जेकेटनिफ्राय जुरि जेननानै आखायजों बानायनाय सउल आरो कम्बलसिम गासैखौबो बायनो हागोन ।आरोबाव नों बैयाव दंपां आरो औवानि दानखʼनाय समायना मुवाफोरखौ मोनगोन बेफोरनि मादाव फारनिसार आरो अनथाव बाथाव फिसा फिसा दाय खमनि साजायनाय मुवाफोरा दङ ।फोरबोफोराव गाननाय मुखा आरो आलारिबाथिफोरा बांद्राय गोसोबोनो हानाय बान्थाफोर ।गेटकनि हटेल पेलिंनि खाथियाव थानाय सिकिम आर्ट एम्परियामखौ बेरायहैथां ।दंफांनि हाखʼनानै बानायनाय तेबुल चदसेस कारपेट,थछांगा पेइनटिं खालानाय फोरबोआव बाहायनाय मुखाफोरखौ लाबोनो हायो ।